Snup en dukkert på en af de reneste strande i Danmark. Når det Blå Flag vajer over kysten er det tegn på, at badegæster finder rent badevand og at der gøres særlig indsats for natur og miljø.

De danske Blå Flag strande er kendt for deres høje kvalitet og gode faciliteter, men nogle bestemte strande topper hvert år listen over strande med det reneste badevand.

Blå Flag top 25 I år har disse 25 strande klaret sig bedst på vandkvaliteten: Randers: Udbyhøj strand

Langeland: Ristinge Strand

Assens: Assens Næs strand

Fredericia: Skærbæk Strandpark

Nyborg:Fyns Badestrand

Nyborg: Storebæltsbadet

Ærø: Eriks Hale

Langeland: Hesselbjerg Strand

Kolding: Løverodde Strand

Middelfart: Stranden ved Middelfart Marina

Ringkøbing-Skjern: Nørre Lyngvig Strand

Nordfyns: Hasmark

Nordfyns: Fuglsang, Tørresø

Nordfyns: Bogense Søbad

Ærø: Søby Strand

Aabenraa: Sandskær Strand

Svendborg: Smørmosen

Lemvig: Høfde Q

Lemvig: Ferring Strand

Faaborg-Midtfyn: Bøjden strand

Middelfart: Føns Strand

Ringkøbing-Skjern: Sidselbjerg Strand

Svendborg:Christiansminde

Lemvig: Vinkelhage Strand

Middelfart: Strib Nordstrand ...

Danmark er generelt set kendt for en høj kvalitet af badevand, og lige nu har Danmark 197 Blå Flag strande, hvilket er et rigtig højt antal sammenlignet med vores nabolande. Ifølge Jan Ejlsted, direktør for Friluftsrådet, er det høje antal tegn på, at kommunerne gør meget for natur og miljø for at imødekomme turisters og danskernes efterspørgsel på gode oplevelser med friluftsliv langs den danske kyst.

"Danmark har rigtig mange Blå Flag strande, sammenlignet med vores nabolande. Det vidner om, at danskerne går meget op i rent badevand, friluftsliv og natur. Blå Flag sikrer rent badevand, høj sikkerhed og gode natur-og miljøformidlingsaktiviteter, som giver danskerne mulighed for at bade på nogle af de bedste strande i Europa," siger Jan Ejlsted, direktør for Friluftsrådet.

På de 197 Blå Flag strande i Danmark bliver der i badesæsonen taget min. 10 badevandsprøver. Strandene bliver analyseret for E. coli og Enterokokker, og listen er lavet ud fra hvilke strande, der samlet set scorer lavest på begge parametre.

Generelt set har badevandet en rigtig høj kvalitet i Danmark. Det gør Jan Ejlsted, direktør for Friluftsrådet, rigtig glad.

"Det er fantastisk at kvaliteten er i top, og det er et klart resultat af Blå Flag. Med de Blå Flag er kommunerne tvunget til at måle badevandskvaliteten. Det er dejligt at se, at danskerne får bedre muligheder for gode kvalitetsstrande med de blå flag."

Friluftsrådet står også bagden nordiske ordning Badepunkt, for strande, der har samme høje kvalitet i badevandet og derud over lægger vægt på uspoleret natur og muligheder for friluftsliv.